Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την έγκριση μεταφορών μεταξύ των ποσοτικών ορίων για τα κλωστοϋφαντουργικά προϊόντα και τα είδη ένδυσης καταγωγής Σοσιαλιστικής Δημοκρατίας του Βιετνάμ

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Στις 15 Δεκεμβρίου 1992, η Ευρωπαϊκή Κοινότητα και η Σοσιαλιστική Δημοκρατία του Βιετνάμ προέβησαν στη μονογραφή μιας συμφωνίας για το εμπόριο κλωστοϋφαντουργικών προϊόντων και ειδών ένδυσης [1] η οποία εγκρίθηκε στις 8 Αυγούστου 1996 [2]. Αυτή η συμφωνία τροποποιήθηκε για τελευταία φορά με ανταλλαγή επιστολών μεταξύ της Ευρωπαϊκής Κοινότητας και της Σοσιαλιστικής Δημοκρατίας του Βιετνάμ, που μονογραφήθηκε στις 15 Φεβρουαρίου 2003 και εφαρμόζεται προσωρινά από τις 10 Σεπτεμβρίου 2003 [3].

[1] ΕΕ L 410, 31.12.1992, σ. 279.

[2] ΕΕ L 199, 8.8.1996, σ. 1.

[3] ΕΕ L 152, 20.06.2003, σ, 41,

Με βάση την αύξηση της ποσόστωσης που προβλεπόταν στην ανταλλαγή επιστολών της 15ης Φεβρουαρίου 2003, η Σοσιαλιστική Δημοκρατία του Βιετνάμ υπέβαλε αίτημα στις 10 Σεπτεμβρίου 2003, για τη μεταφορά των μη χρησιμοποιηθεισών ποσοτήτων της ποσόστωσης που αυξήθηκε για το 2003 στα ποσοτικά όρια του έτους ποσόστωσης 2004. Εφόσον οι συναλλασσόμενοι του Βιετνάμ και της Ευρωπαϊκής Κοινότητας θα επωφεληθούν μόνο εν μέρει από την αύξηση της ποσόστωσης του 2003, είναι σκόπιμο να μεταφερθεί το μη χρησιμοποιηθέν τμήμα αυτών των πρόσθετων ποσοτήτων στα επίπεδα ποσόστωσης του έτους 2004.

2004/0128(ACC)

Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την έγκριση μεταφορών μεταξύ των ποσοτικών ορίων για τα κλωστοϋφαντουργικά προϊόντα και τα είδη ένδυσης καταγωγής Σοσιαλιστικής Δημοκρατίας του Βιετνάμ

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,

Εκτιμώντας τα ακόλουθα:

(1) Στις 15 Δεκεμβρίου 1992, η Ευρωπαϊκή Κοινότητα και η Σοσιαλιστική Δημοκρατία του Βιετνάμ προέβησαν στη μονογραφή μιας συμφωνίας για το εμπόριο κλωστοϋφαντουργικών προϊόντων και ειδών ένδυσης [4] η οποία εγκρίθηκε στις 8 Αυγούστου 1996 [5]. Αυτή η συμφωνία τροποποιήθηκε για τελευταία φορά με ανταλλαγή επιστολών μεταξύ της Ευρωπαϊκής Κοινότητας και της Σοσιαλιστικής Δημοκρατίας του Βιετνάμ, που μονογραφήθηκε στις 15 Φεβρουαρίου 2003 και εφαρμόζεται προσωρινά από τις 10 Σεπτεμβρίου 2003 [6].

[4] ΕΕ L 410, 31.12.1992, σ. 279.

[5] ΕΕ L 199, 8.8.1996, σ. 1.

[6] ΕΕ L 152, 20.06.2003, σ, 41,

(2) Δυνάμει του άρθρου 9 αυτής της συμφωνίας ορισμένα ποσοτικά όρια μπορούν να μεταφερθούν στο επόμενο έτος αν δεν έχουν χρησιμοποιηθεί στο τρέχον έτος.

(3) Με βάση την αύξηση της ποσόστωσης που προβλεπόταν στην ανταλλαγή επιστολών της 15ης Φεβρουαρίου 2003, η Σοσιαλιστική Δημοκρατία του Βιετνάμ υπέβαλε αίτημα στις 10 Σεπτεμβρίου 2003, για τη μεταφορά των μη χρησιμοποιηθεισών ποσοτήτων της ποσόστωσης που αυξήθηκε για το 2003 στα ποσοτικά όρια του έτους ποσόστωσης 2004.

(4) Εφόσον οι συναλλασσόμενοι του Βιετνάμ και της Ευρωπαϊκής Κοινότητας θα επωφεληθούν μόνο εν μέρει από την αύξηση της ποσόστωσης του 2003, είναι σκόπιμο να μεταφερθεί το μη χρησιμοποιηθέν τμήμα αυτών των πρόσθετων ποσοτήτων στα επίπεδα ποσόστωσης του έτους 2004.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Επιτρέπονται οι μεταφορές μεταξύ των ποσοτικών ορίων για κλωστοϋφαντουργικά προϊόντα καταγωγής Σοσιαλιστικής Δημοκρατίας του Βιετνάμ για το έτος ποσόστωσης 2004 σύμφωνα με το παράρτημα του παρόντος κανονισμού.

Άρθρο 2

Ο παρών κανονισμός θα αρχίσει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός και ισχύει άμεσα σε όλα τα κράτη μέλη.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

>ΘΕΣΗ ΠIΝΑΚΑ>